OpenLLM-France/wikimedia huggingface dataset:
# Aleksandr Zeldovitx

Aleksandr Efimovitx Zeldovitx (en rus: Зельдович, Александр Ефимович, Moscou, 4 de desembre de 1958), és un director, guionista i productor rus.

## Biografia

El seu pare, l'enginyer Efim Pavlovitx Zeldovitx, va morir als 38 anys de la malaltia de Hodgkin i la seva mare, Alla Gerber, era una escriptora, personatge polític i públic, així com activista dels drets humans.
No va servir a les forces armades a causa de la simulació reeixida d'una forma severa de tartamudeig a la comissió mèdica.
Va fer el seu debut cinematogràfic l'any 1990 amb Sunset basat en el treball d'Issaak Bàbel. La pel·lícula es projecta fora de competició en nombrosos festivals, així com a l'IFF de Berlín (participació al Programa Fòrum).
A principis de la dècada de 1990, va estudiar direcció i producció a l'Acadèmia del Cinema Europeu (Berlín) amb una beca del programa Nipkow.

## Filmografia parcial
### Al cinema

* 1986 : Voitelnitsa
* 1990 : Закат
* 2000 : Moskva, també guionista (amb Vladímir Sorokin)
* 2004 : Zima Vesna, també guionista
* 2011 : Mixen (Mishen), també guionista (amb Vladímir Sorokin)
* 2021 : Medeia (Medeya), també guionista

### A televisió

* 2002 : Protsess (telefilm documental)

## Notes i referències

* 1 2 3 Rusperson.com: Зельдович Александр Ефимович Arxivat 2009-04-16 a Wayback Machine. «Зельдович Александр Ефимович». Arxivat de l'original el 2009-04-16. [Consulta: 31 juliol 2024].
* ↑ «Встреча с писателем Аллой Гербер». Arxivat de l'original el 2022-07-23.
* ↑ «заикание». Arxivat de l'original el 2022-11-24.
* ↑ «Энциклопедия отечественного кино: Закат (1990)». Arxivat de l'original el 2012-05-01.
* ↑ «Nipkow Programm». Arxivat de l'original el 2011-04-07.
* ↑ «ТВС покажет документальный фильм о расстреле Еврейского антифашистского комитета». Lenta.ru, 25-04-2003.
# Aliança per al Progrés

L'Aliança per al Progrés va ser un pla d'ajuts econòmics dels Estats Units d'Amèrica vers Llatinoamèrica, de deu anys de durada, mitjançant el qual s'haurien d'establir noves relacions entre aquestes dues entitats, permetre l'ampliació de les exportacions nord-americanes, a més de consolidar una forta classe mitjana a la regió. Amb moltes similituds amb el Pla Marshall dut a terme després de la Segona Guerra Mundial, aquest pla no va assolir, finalment, tots els objectius declarats.
L'Aliança per al Progrés va obtenir alguns èxits els primers cinc anys d'implementació, però quan Kennedy fou assassinat ja era totalment insuficient. El pla tenia un pressupost de mil milions de dòlars en forma de donatius i destinat, en principi, per a satisfer les necessitats fonamentals dels pobladors més pobres de Llatinoamèrica, però també va acabar destinat al finançament de la contrainsurgència.
La mort de Kennedy va trencar molt de l'impuls inicial de l'Aliança per al Progrés. També es va descobrir que els diners aportats no eren suficients per a impulsar les economies llatinoamericanes. Finalment, tampoc no van estar clars els objectius d'aquest pla als que haurien de continuar-lo, perquè per a molts era considerat com una eina per a combatre l'avanç del comunisme al pati del darrere dels EUA, i va servir fins i tot per a finançar les distintes dictadures que van governar la regió durant bona part de la dècada de 1970.

## Referències

* 1 2 3 Amèrica - La història - L'expansió territorial i la política continental dels EUA - El segle XX: l'hegemonia. Article a la versió en línia de la Gran Enciclopèdia Catalana.
* 1 2 3 Introducció a la història econòmica mundial, pàgina 443.
* ↑ La guerra freda, pàgina 63.
* 1 2 3 4 Història contemporània d'Amèrica, página 274.
* ↑ Història contemporània d'Amèrica, pàgina 275.

## Bibliografia

* del Alcàzar, Joan; TABANERA, Nuria. Història contemporània d'Amèrica. València: Universitat de València, 2002. ISBN 8437053668.
* Feliui i Montfort, Gaspar. Introducció a la història econòmica mundial. València: Universitat de València, 2006. ISBN 8437062977.
* Veiga, Francisco. La guerra freda. Catalunya: Editorial UOC, 2005. ISBN 8497883373.

## Enllaços externs

* John F. Kennedy: On the Alliance for Progress, 1961 Arxivat 2006-09-03 a Wayback Machine. (anglès).
* The Charter of Punta del Este, Establishing an Alliance for Progress Within the Framework of Operation Pan America (anglès).
# Alexandre Espuny i Casas

Alexandre Espuny i Casas (Badalona, 1912 - 1938) fou un futbolista català de la dècada de 1930.

## Trajectòria

Va jugar quasi tota la seva carrera a les files del FC Badalona, on jugà entre 1930 i 1944, amb una breu estada, la temporada 1933-34, al FC Barcelona, amb qui arribà a jugar tres partits de lliga. El 1934, després de la seva estada al Barça retornà al Badalona, club amb el qual continuà jugant fins al final de la Guerra Civil. Va jugar un partit amb la selecció catalana el 15 de juliol de 1934 enfront del FC Badalona.

## Referències

* 1 2 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ Segons el Gran diccionari de jugadors del Barça va morir al front de l'Ebre el novembre de 1938, fet que no encaixa amb la seva presència al Badalona amb posterioritat.
* ↑ «El Badalona ante el Gerona». Mundo Deportivo, 28-10-1934. [Consulta: 17 gener 2016].
* ↑ «1940-Diciembre 08-2DG2.-Betis Balompié-9 goles CF Badalona-1.-75Aniversario.». manquepierda.com. [Consulta: 17 gener 2016].
* ↑ «Badalona 6 Selección 3». Mundo Deportivo, 16-07-1934 [Consulta: 30 desembre 2013].

## Enllaços externs

* Perfil a BDFutbol
# Alburnus volviticus

Alburnus volviticus és una espècie de peix cipriniforme de la família dels ciprínids.

## Morfologia

Els mascles poden assolir els 30 cm de longitud total.

## Distribució geogràfica

Es troba a Grècia.

## Referències

* 1 2 FishBase (anglès)
* ↑ Freyhof, J. i M. Kottelat, 2007. Alburnus vistonicus, a new species of shemaya from eastern Greece, with remarks on Chalcalburnus chalcoides macedonicus from Lake Volvi (Teleostei: Cyprinidae). Ichthyol. Explor. Ffreshwat. 18(3):205-212.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ana Botella

Ana Botella és el nom dels següents personatges:
* Ana Botella Gómez és una política valenciana.
* Ana María Botella Serrano és una política madrilenya, esposa de José María Aznar.
# Aliciella

Aliciella és un gènere de plantes amb flor de la família Polemoniaceae. Les seves espècies han estat considerades com a pertanyents al gènere Gilia fins fa ben poc, quan hom proposà de tornar-les a l'Aliciella; el gènere havia estat creat el 1905 per incloure algunes gilia que semblaven diferents de les altres, però s'abandonà poc després. Anàlisis genètiques recents han apuntat la necessitat de reviure el gènere. El gènere rebé el seu nom per la botànica canadenca establerta als EUA Alice Eastwood.

## Taxonomia

(donat que es tracta d'un gènere en revisió, les atribuïdes en aquest moment)
* Aliciella caespitosa (A.Gray) J.Mark Porter
* Aliciella formosa (Greene] ex Brand) J.Mark Porter
* Aliciella haydenii (A.Gray) J.Mark Porter
* Aliciella heterostyla (S. Cochrane i A.G.Day) J.Mark Porter
* Aliciella hutchinsifolia (Rydb.) J.Mark Porter
* Aliciella latifolia (S. Wats.) J.Mark Porter
* Aliciella leptomeria (A. Gray) J.Mark Porter
* Aliciella lottiae (A.G.Day) J.Mark Porter
* Aliciella mcvickerae (M.E. Jones) J.Mark Porter
* Aliciella micromeria (A. Gray) J.Mark Porter
* Aliciella nyensis (Reveal) J.Mark Porter
* Aliciella penstemonoides (M.E. Jones) J.Mark Porter
* Aliciella pinnatifida (Nutt. ex Gray) J.Mark Porter
* Aliciella ripleyi (Barneby) J.Mark Porter
* Aliciella sedifolia (Brandeg.) J.Mark Porter
* Aliciella subacaulis (Rydb.) J.Mark Porter
* Aliciella subnuda (Torr. ex A.Gray) J.Mark Porter
* Aliciella tenuis (F.G. Sm. i Neese) J.Mark Porter
* Aliciella triodon (Eastw.) J.Mark Porter

## Referències

* 1 2 La història de Gilia i Aliciella (anglès)
* ↑ Porter, J. M. (1998). Aliciella, a recircumscribed genus of Polemoniaceae. Aliso 17:1 23-46.

## Enllaços externs

* Proposta de Leigh A. Johnson d'un quadre de distribució de la família Polemoniaceae
# Alick Walker

Alick Donald Walker (26 d'octubre de 1925 - 4 de desembre de 1999) va ser un paleontòleg britànic, del qual rep el nom el gènere de dinosaure Alwalkeria.

## Publicacions seleccionades

* Walker AD. 1964. Triassic reptiles from the Elgin area: Ornithosuchus and the origin of carnosaurs. Philosophical Transactions of the Royal Society of London B 248: 53–134.
* Walker AD. 1972. New light on the origin of birds and crocodiles. Nature 237: 257–263
* Walker AD. 1985. The braincase of Archaeopteryx. In: Hecht MK, Ostrom JH, Viohl G, Wellnhofer P, eds. The Beginnings of Birds, pp. 123–134. Freunde des Jura-Museums Eichstätt, Germany.

## Referències

* Alick D. Walker 1925–1999: an appreciation Arxivat 2006-09-25 a Wayback Machine., Benton and Walker, Zoological Journal of the Linnean Society, 2002, 136, 1–5
# Alsodes pehuenche

Alsodes pehuenche és una espècie de granota que viu a l'Argentina i, possiblement també, a Xile.

## Bibliografia

* Lavilla, E. & Basso, N. 2004. Alsodes pehuenche Arxivat 2007-09-30 a Wayback Machine.. 2006 IUCN Red List of Threatened Species. Accedit a 17 de gener de 2008.
# Aljustrel

Aljustrel és un municipi portuguès al districte de Beja, a la regió d'Alentejo i a la subregió del Baixo Alentejo. L'any 2006 tenia 9.710 habitants. Limita al nord amb Ferreira do Alentejo, a l'est amb Beja, al sud amb Castro Verde, al sud-oest amb Ourique i a l'oest amb Santiago do Cacém. Consta de les freguesies d'Aljustrel, Ervidel, Messejana, Rio de Moinhos i São João de Negrilhos.

## Població

Població del concelho d'Aljustrel (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 1878 | 4278 | 8214 | 15276 | 18181 | 12870 | 11990 | 10567 | 9940 |

## Enllaços externs

* Lloc web municipal
# André Blaise

André Blaise (Soumagne, 10 de gener de 1888 - Verviers, maig de 1941) va ser un ciclista belga que va córrer en els anys previs i posteriors a la Primera Guerra Mundial. En el seu palmarès destaca una victòria d'etapa a la Volta a Bèlgica, cursa que finalitzà en tercera posició el 1912. Aquell mateix any fou tercer a la Lieja-Bastogne-Lieja.

## Palmarès

* 1908
** 1r a l'Heuseux-Bastogne-Heuseux
** 1r a l'Arlon-Aywaille
** 1r a la Blégny-Sint-Truiden- Blégny
** 1r a la Brussel·les-Micheroux
** 1r a Lieja
** 1r a la Mortier-Houffalize- Mortier
** 1r a la Soumagne-Bastogne-Soumagne
** 1r a la Trooz - Durbuy
* 1910
** 1r a l'Heuseux-Namur-Heuseux
** 1r a la Soumagne-Bastogne-Soumagne
* 1911
** Vencedor d'una etapa de la Volta a Bèlgica
* 1912
** 2n a la Brussel·les-Oupeye
** 3r a la Volta a Bèlgica
** 3r a la Lieja-Bastogne-Lieja
* 1914
** 1r al Gran Premi de Chateaurenard

### Resultats al Tour de França

* 1909. Abandona (3a etapa)
* 1910. 8è de la classificació general
* 1911. Abandona (3a etapa)
* 1912. Abandona (4a etapa)
* 1914. Abandona (4a etapa)

## Referències

* ↑ «BLAISE André». [Consulta: 7 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - André BLAISE» (en italià). [Consulta: 7 novembre 2022].
* ↑ «Liège-Bastogne-Liège». memoire-du-cyclisme.eu. [Consulta: 28 gener 2014].

## Enllaços externs

* Palmarès d'André Blaise Arxivat 2016-03-03 a Wayback Machine. (neerlandès)
* Palmarès d'André Blaise Arxivat 2016-10-30 a Wayback Machine. (italià)
# André Bonzel

André Bonzel és un director, productor i guionista francès, nascut a París el 31 de maig de 1961.

## Trajectòria

Després de marxar a estudiar a Bèlgica, André Bonzel va conèixer Rémy Belvaux i Benoît Poelvoorde allà a l'Institut national supérieur des arts du spectacle (Insas), école supérieure de cinéma à Bruxelles.
Rémy Belvaux i ell codirigien, el 1987, un curtmetratge paròdic titulat Pas de C4 pour Daniel Daniel, un tràiler fals amb Benoît Poelvoorde en el paper principal.
A principis de la dècada de 1990, van reeditar l'experiment, rodant en blanc i negre format 16 mm (més tard inflat a 35 mm per la seva presentació a Cannes) i per un pressupost relativament ridícul (de fet es tracta d'un treball de fi d'estudis extens) Va succeir a prop de casa teva, ficció d'humor negre semblant fals reportatge, paròdia cínica del famós programa Strip-tease . La pel·lícula explica la història d'un equip de televisió (el periodista és interpretat per Rémy Belvaux i André Bonzel encarna el càmera, situat fora de la pantalla però a qui parlen els personatges) que segueix pas a pas a un assassí en sèrie (encarnat per Benoît Poelvoorde, que va iniciar la seva carrera al mateix temps) les sagnants peregrinacions del qual estan marcades per aforismess desconcertants... La pel·lícula va ser un èxit tan aviat com tal com es va presentar a la Setmans de la Crítica al 45è Festival Internacional de Cinema de Canes i ràpidament es va convertir en una pel·lícula de culte.
A partir de llavors, André Bonzel es va mantenir discret i sembla que treballa com a càmera de vídeo i/o director de fotografia.
El 2012, va dirigir la fotografia del llargmetratge eslovac Tigre v meste.
El 2021 va dirigir Et j'aime à la fureur, documental autobiogràfic basat essencialment en arxius filmats de la seva família i imatges extretes de la seva col·lecció de pel·lícules casolanes.

## Filmografia
### Director

* 1987 : Pas de C4 pour Daniel Daniel (court métrage), dirigit amb Rémy Belvaux
* 1992 : Va succeir a prop de casa tevaq (llargmetratge), dirigit amb Rémy Belvaux i Benoît Poelvoorde
* 1995 : I Died in My Teens de Psyched Up Janis (clip)
* 2000 : Lettre à un jeune... (minisèrie)
* 2021 : Et j'aime à la fureur (ldocumental)

### Altres

* 1986 : Abel (curtmetratge) d'Anne Caprile - director de fotografia
* 2000 : L'Amour, l'Argent, l'Amour de Philip Gröning - segon director de fotografia
* 2007 : La Haine: Social Dynamite (vídeo, anàlisi sociològic del film La Haine) - director de fotografia
* 2012 : Tigre v meste de Juraj Krasnohorský - director de fotografia

## Notes i referències

* ↑ André Bonzel Arxivat 2015-01-28 a Wayback Machine. sur challenges.fr.
* ↑ «Man Bites Dog». The A.V. Club, January 28, 2010 [Consulta: January 16, 2015].
* ↑ «What's On Your Cult Film List?». NPR, December 7, 2011. [Consulta: January 16, 2015].
* ↑ Voir sur imdb.com.

## Enllaços externs

* André Bonzel a cinergie.be
# Alt Tellin

Alt Tellin és un municipi situat al districte de Pomerània Occidental-Greifswald, a l'estat federat de Mecklenburg-Pomerània Occidental (Alemanya). La seva població a finals de 2016 era de 400 habitants i la seva densitat poblacional, de 16 hab/km².
Es troba al costat de la frontera amb el districte de Plana Lacustre Mecklemburguesa.

## Referències

* ↑ Estadístiques bundestag. Consultat el 6 de juny de 2018
# Anell (joia)

Un anell és una joia en forma circular que es col·loca al voltant del dit. Pot ser també la forma d'una arracada i penjar-se de l'orella o del nas. En la cultura occidental dona nom a un dels dits de la mà, l'anul·lar (el quart començant pel polze). Si té un brillant encastat, s'anomena solitari. Sovint l'anell té un significat més enllà de l'ornamentació, com per exemple l'anell de noces, símbol de compromís al matrimoni. Els bisbes duen un anell adequat al seu càrrec, inclús el mateix Papa du l'“anell del pescador”. Moltes històries populars i de literatura fantàstica giren entorn d'un anell amb poders màgics. Exemples populars són les novel·les El senyor dels anells de J.R.R. Tolkien i la tetralogia de L'anell del nibelung de Richard Wagner. Els motius d'aquesta elecció semblen estar a la seva mida (fàcils de dur i amagar) i la seva forma de cercle.

## Referències

* ↑ «anell». Diccionari de la llengua catalana de l'IEC. Institut d'Estudis Catalans.

## Vegeu també

* Anell sigil·lar
* Anell de casament
* Anell de l'humor
Viccionari
# American Museum Novitates

American Museum Novitates (Am. Mus. Novit.) és una revista científica publicada pel Museu Americà d'Història Natural. Fou fundada el 1921 i surt a intervals irregulars. Publica articles curts sobre geologia, paleontologia i zoologia. El 2022 tenia un factor d'impacte d'1,963. El mateix any, tenia una oficina editorial formada per quatre redactors: Robert S. Voss per a la zoologia dels vertebrats, Jin Meng per a la paleontologia, Peter Whiteley per a l'antropologia i Lorenzo Prendini per a la zoologia dels invertebrats.

## Referències

* ↑ «American Museum Novitates» (en anglès), 19 febrer 2022. Arxivat de l'original el 2022-02-19. [Consulta: 19 febrer 2022].
* ↑ «Editorial Office» (en anglès). BioOne. [Consulta: 19 febrer 2022].
# Antonio Campolo

Antonio Campolo (Montevideo, 8 de febrer de 1897 - ibídem, 22 de maig de 1959) va ser un futbolista internacional uruguaià.

## Trajectòria

Conegut amb el sobrenom de Giroba, va jugar amb el Club Atlético Peñarol de 1918 a 1930, al costat d'Isabelino Gradín i de José Piendibene. Els aurinegros van guanyar el campionat uruguaià de futbol el 1918, 1921, 1926, 1928 i 1929.
Internacional amb l'Uruguai des de 1918, va guanyar la Copa Amèrica de futbol de 1920 i va acabar tercer el 1921. Campolo també va formar part de la selecció nacional de l'Uruguai durant els Jocs Olímpics d'estiu de 1928, on l'equip va obtenir la seva segona medalla d'or.

## Referències

* ↑ Uruguay - Record International Players a RSSSF (anglès)

## Enllaços externs

* Perfil d'Antonio Campolo
# Antonio Manchado Curto

Antonio Manchado Curto (Sabadell, 28 d'abril de 1965) és un exfutbolista català que ocupava la posició de migcampista defensiu.

## Trajectòria

En categoria juvenil fitxa pel CE Castelló, provinent del Gimnàstic Mercantil de Sabadell. Amb el club de la Plana milita a la Segona Divisió, esdevenint titular. Seria un dels jugadors claus de l'equip de Castàlia durant la segona meitat de la dècada dels 80, i disputaria 32 partits i marcaria un gol a la temporada 88/89, que culminà amb l'ascens a primera divisió.
El Castelló roman dues campanyes a la màxima categoria abans de retornar a Segona. En eixe període, el sabadellenc hi seria titular, tot jugant 66 partits, 60 d'ells complets. També hi seria titular la temporada 91/92, a la categoria d'argent.
L'estiu de 1992 fitxa pel Palamós CF, amb qui disputa 34 partits. L'any següent recala a l'Hèrcules CF, també a Segona Divisió.
Posteriorment, viuria una segona etapa al CE Castelló a partir del 1995, llavors en la Segona Divisió B. Ha continuat vinculat al club com a entrenador de les categories inferiors i com a delegat del primer equip.

## Referències

* 1 2 3 4 5 «CAPÍTULO 72: ANTONIO MANCHADO / 1983 - 1997» (en castellà). Cadena SER, 22 abril 2022. [Consulta: 4 abril 2022].
* ↑ «Las últimas alegrías del Castellón» (en castellà). Levante-EMV, 22 juny 2018. [Consulta: 4 desembre 2022].

## Enllaços externs

* Fitxa del jugador
# Analitzador

Un analitzador és un component dels polarímetres que rep llum polaritzada que li envia el polaritzador a través d'un líquid òpticament actiu o d'una dissolució d'una substància òpticament activa. Hi ha diferents dispositius analitzadors com ara el prisma de Nicol o turmalina i filtres polaritzadors com la pel·lícula polaroide, etc.

## Referències

* ↑ «Analitzador». Gran Enciclopèdia Catalana. Barcelona: Grup Enciclopèdia Catalana.
# Antoni Gelabert Amengual

Antoni Gelabert Amengual (Santa Maria del Camí, 7 de setembre de 1921 - Palma, 13 de desembre de 1956) va ser un ciclista mallorquí que fou professional entre 1946 i 1956. Durant la seva carrera professional aconseguí 18 victòries, entre les quals destaquen dos campionats d'Espanya de ciclisme, una Volta a Catalunya (1950) i 3 etapes a la Volta a Espanya. Morí el 13 de desembre de 1956 en un accident de cotxe al coll de Sóller quan seguia una carrera ciclista.

## Palmarès

* 1940
** Aconsegueix el seu primer trofeu dins la pista de Llucmajor
** A unes proves organitzades a Santa Maria del Camí es proclama campió local
* 1946
** 2n al Campionat d'Espanya d'independents
** 3r a la Volta a Mallorca
** 2n al Trofeu Jaumendreu
* 1947
** 2n Campionat d'Espanya de ciclisme en ruta masculí
** 1r Campionat de Catalunya de muntanya
** 1r Campionat de Terrassa
** Vencedor d'una etapa de la Volta a Catalunya
* 1948
** 2n al Campionat d'Espanya per regions, amb Miquel Gual i Bernat Capó
** 3r a la Volta a Mallorca
* 1949
** 1r al Trofeu Jaumendreu
** 1r a la Volta a Alacant
** 1r a la Vuelta a los Puertos
** 1r a la Volta a Alacant
** 1r Gran Premi d'Andalusia
* 1950
** Campió d'Espanya en ruta
** 1r a la Volta a Catalunya i vencedor de 2 etapes
** Vencedor de 2 etapes a la Volta a Espanya
** Proclamat "Millor ciclista espanyol" de 1950
* 1951
** Vencedor 2 etapes de la Volta a Catalunya
** 2n a la Vuelta a los Puertos
* 1952
** Campió d'Espanya de Muntanya
** 1r de la Volta a Mallorca
** 1r de la Volta a Castella
** 1r al Circuit de Pamplona
** 1r de la Clásica a los Puertos
** 1r al Gran Premi Pascuas
** 1r Trofeu Penya Capó darrere moto (entrenat per Guillem Dolç)
** Vencedor d'una etapa de la Volta a Catalunya
* 1953
** 1r a la Volta a Astúries
* 1954
** Vencedor d'una etapa de la Volta a Llevant
* 1955
** Campió d'Espanya en ruta
** Vencedor d'una etapa de la Volta a Espanya
** Vencedor d'una etapa de la Bicicleta Eibarresa
* 1956
** 1r de la Volta als Pirineus
** 1r Trofeu Urgellet

### Resultats a la Volta a Espanya

* 1948. 17è de la classificació general
* 1950. 9è de la classificació general. Vencedor de 2 etapes
* 1955. 20è de la classificació general. Vencedor d'una etapa

### Resultats al Tour de França

* 1952. 10è de la classificació general. 2n del Gran Premi de la Muntanya
* 1953. 48è de la classificació general
* 1955. Abandona (17a etapa)

### Resultats al Giro d'Itàlia

* 1955. 46è de la classificació general

## Referències

* ↑ ONLUS®, Museo del Ciclismo Associazione Culturale. «Museo del Ciclismo - Antonio GELABERT AMENGUAL» (en italià). [Consulta: 14 agost 2022].
* ↑ «Ciclismo - Antonio Gelabert Amengual (España)». [Consulta: 14 agost 2022].
* ↑ Archives, Cycling. «Antonio Gelabert Amengual» (en anglès). [Consulta: 14 agost 2022].

## Enllaços externs

* Palmarès d'Antoni Gelabert Amengual Arxivat 2016-03-03 a Wayback Machine. (italià)
* Palmarès d'Antoni Gelabert Amengual (neerlandès)
# Apol·lodor de Cassandrea

Apol·lodor de Cassandrea (llatí: Apollodorus, en grec antic: Ἀπολλόδωρος) va ser un tirà de Cassandrea, abans anomenada Potidea, a la península de Pal·lene, al segle iii aC.
Quan va agafar el poder ho va fer com aliat del poble, però quan va tenir el lloc segur va assolir la tirania i es va desfer dels seus còmplices començant un govern tirànic l'any 279 aC, com diu Diodor de Sicília, amb una gran crueltat i actuant amb rapidesa contra tots els seus opositors, d'una manera que no es podia comparar amb cap altre tirà. A l'època se'l va considerar un dels tirans més odiats i detestables, com diu Polibi i recorda Sèneca.
Va aconseguir el suport dels gals de Brennus que es desplaçaven cap al sud, però no va poder mantenir el seu càrrec i finalment Antígon II Gònates va entrar a la ciutat, el va enderrocar i el va executar, segons Poliè el Macedoni, Claudi Elià i Pausànias.

## Referències

* ↑ 7.Apollodorus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 233
# Arc de triomf (desambiguació)

«Arc de triomf» té aquests significats: